O veste de ultimă oră din media. Canalele Orange Sport se vor închide începând cu data de 30 iunie! Această veste este una neașteptată pentru fanii sportului.
Compania franceză Orange a preluat canalele de sport de la Telekom România în luna martie 2022. Orange Sport este cunoscut pentru difuzarea SuperLigii, precum și a multor alte competiții de top din sportul internațional.
Orange Sport a luat decizia să închidă toate canalele începând cu data de 30 iunie. Postul de televiziune transmite zilnic pe 3 canale, iar în zilele aglomerate cu multe competiții se rulează pe 4 posturi.
Principala atracție oferită de Orange Sport telespectatorilor săi este difuzarea meciurilor din SuperLiga. De asemenea, Orange Sport oferă acces la cea mai importantă competiție europeană la nivel de cluburi: Champions League.
Din sectorul fotbalului internațional, Orange Sport transmite întâlniri din cele mai tari campionate ale Europei, inclusiv din Premier League, La Liga, Serie A, Bundesliga și Ligue 1.
Pe lângă alte întreceri fotbalistice, Orange Sport mai difuzează meciuri din Champions League la handbal, turnee de tenis masculin, partide din NBA, Turneul celor 6 Națiuni la rugby, curse auto și moto, și multe altele.
Decizia care a șocat pe toată lumea
Decizia de închidere a Orange Sport a fost luată de Orange România Communications, conform informației transmise angajaților prin intermediul unui mail intern de către Orlando Nicoară, persoana responsabilă cu administrarea situației postului.